Yahwa yefka-d lqaea i yergazen ţ-ţlawin; lqaea-yagi ţ-ţanezduɣt-nneɣ. Ihi, imi i d-yexleq argaz ţ-ţmeṭṭut imezwura, Adam d Ḥewwa, mačči bac ad eemmṛen igenwan, axaṭer ixleq-ed yakan lmalayek i wannect-a. (Yub 38:4, 7) Yessers argaz amezwaru deg yiwet n lǧennet igerrzen yeţţusemman leǧnan (tibḥirt) n Eidin. (Laṣel n ddunit 2:15-17) Yefka-yas lqaea i neţţa d dderya n dderya-s akken ad eicen i dima fell-as.—Γer Ahellil 37:29;115:16.
Di laṣel, ala leǧnan n Eidin i gellan d lǧennet. Adam d Ḥewwa iwǧeb fell-asen ad eemmṛen lqaea s warraw-nsen. Ssyin d asawen, aţ-ţili kamel ddaw ufus-nsen yerna a ţ-rren d lǧennet. (Laṣel n ddunit 1:28) Lqaea d lmuḥal aţ-ţenger; aţ-ţeqqim dima ţ-ţanezduɣt n wemdan.—Γer Ahellil 104:5.
2. Acuɣer ur telli ara lqaea d lǧennet ass-a?
Adam d Ḥewwa ur uɣen ara awal i Yahwa. Yessufeɣ-iten-id ihi si leǧnan-nni. Swakka, tṛuḥ-asen Lǧennet yerna ulac amdan i gessawḍen a ţ-id-yerr. Akken i d-yeqqar Wedlis Iqedsen: “Tamurt teţţusellem s afus n wemcum.”—Yub 9:24. Γer Laṣel n ddunit 3:23, 24.
Meḥsub ur yezmir ara Yahwa ad isseḍru ayen yenwa di tazwara, yeeni lmeqsud-is amenzu i yemdanen? Ala! Ṛebbi d Bab n Tezmert, iţţaweḍ dima ɣer lebɣi-s. (Iceaya 45:18) Ad yerr imdanen alamma d liḥala-nni i sen-ibɣa di tazwara.—Γer Ahellil 37:11,34.
3. Amek ara d-tuɣal Lǧennet?
Lǧennet a d-tuɣal ɣef lqaea di lweqt ideg ara yeḥkem Eisa, Agellid yextaṛ Ṛebbi. Eisa akk-d lmalayekkat deffir-es ad ssengren ixṣimen meṛṛa n Ṛebbi, deg yiwet n lgirra iwumi qqaren Harmagidun. Mbeed, ad iger Cciṭan di lḥebs i 1 000 n iseggasen. Wid iţeebbiden Ṛebbi ad meneen si nnger axaṭer Eisa a ten-iwelleh w’ad iḥader fell-asen. Ad eicen i dima di Lǧennet ɣef lqaea.—Γer Aweḥḥi 20:1-3;21:3, 4.
4. Melmi ara kfunt lemḥayen?
Melmi ara yemḥu Ṛebbi cceṛ ɣef lqaea? Eisa yefka-d “limaṛa” ara d-isseneten melmi ara d-teqreb taggara. Elaḥsab n wayen iḍerrun ass-a di ddunit, wissen m’ad yedder wemdan azekka; annect-a yesbeggin-ed belli newweḍ-ed ɣer “taggara n ddunit.”—Γer Matta 24:3,7-14,21, 22.
Deg 1 000 iseggasen ideg ara yeḥkem Eisa ɣef lqaea seg igenni, ad yekkes lemḥayen akken ma llant. (Iceaya 9:5, 6; 11:9) Ur yeţţili ara kan d Agellid, ad yili daɣen d Lmuqeddem Ameqran ara isefḍen ddnubat n wid iḥemmlen Ṛebbi. Akka, a t-yessexdem Ṛebbi akken ad yekkes lehlak, tewser akk-d lmuţ.—Γer Iceaya 25:8;33:24.
5. Menhu ara ieicen di Lǧennet i d-iţeddun?
D imdanen yeţḍueun Ṛebbi ara izedɣen di Lǧennet. (1 Yuḥenna 2:17) Eisa iceyyee inelmaden-is ad nadin ɣef wid yesean annuz w’a sen-sselmden amek ara eeǧben i Ṛebbi. Tura, Yahwa la d-iţheggi imelyan n leibad ara ieicen ɣer zdat di Lǧennet ɣef lqaea. (Ṣafanya 2:3) Deg imukan n leebada n Inagan n Yahwa, yeţţusemman Tizeɣwa n Tgelda, imdanen lemmden akken ad uɣalen d imezwaǧen neɣ d ibabaten ifazen, ţ-ţulawin neɣ ţ-ţiyemmatin n leali. Imawlan akk-d dderya ţeebbiden Ṛebbi lwaḥid di Tzeɣwa-yagi, yerna lemmden amek ara wenneen tudert-nsen s uselmed n Wedlis Iqedsen.—Γer Mixa 4:1-4.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn